Peter Vanderkaay
Peter William Vanderkaay (* 12. Februar 1984 in Rochester Hills, Michigan) is en ehmalger US-amerikaansch Swemmsportler, de sück up de längeren Freestilstrecken spezialisiert hett. Studeert un traineert hett he an de University of Michigan.

Wat he schafft hett 
To sien gröttste Erfolge hörrn de Goldmedaillen bi de Olympisch Sömmerspelen 2004 in Athen mit de US-amerikaansch 4 × 200 Meter Freestilstaffel (gemeensam mit Michael Phelps, Ryan Lochte un Klete Keller) un bi de Olympisch Sömmerspelen 2008 in Peking över de glieker Streck (gemeensam mit Michael Phelps, Ryan Lochte un Ricky Berens), wobi se dor ok noch en Weltrekord schafft hemm, de 2009 weer ünnerboden wurr. 
In de glieker Besetten as bi den eersten Olympiasieg wurrn se 2005 un 2007 ok noch Weltmeester över disse Streck.

Dorto keem bi de Olympisch Sömmerspelen 2012 in London noch en Bronzemedaille över 400 Meter Freestil achter Sun Yang ut China un Park Tae-hwan un Süüd-Korea.

Weblinks 
 Offizielle Website vun Peter Vanderkaay (engelsch)

Mann
Börger von de USA
Boren 1984
Swemmsportler
Olympiadeelnehmer (USA)